පොලිස්පති ගැටලුව කඩිනමින් විසඳන්න  මැකො ජනපති ලේකම්ට දන්වයි
පොලිස්පති ගැටලුව පිළිබඳව කඩිනමින් විසඳුමක් ලබාදෙන ලෙස මැතිවරණ කොමිෂන් සභාව ඊයේ 30දා ජනාධිපති ලේකම් සමන් ඒකනායක මහතාට ලිඛිතව දැනුම්දී ඇත මැතිවරණ කොමිෂන් සභාව ඊයේ දහවල් මැතිවරණ මහ ලේකම් කාර්යාලයේදී රැස්වූ අතර පොලිස්පති ගැටලුව පිළිබඳව එහිදී දීර්ඝ ලෙස සාකච්ඡා කර තිබේ ජනාධිපතිවරයා ජනපති අපේක්ෂකයෙක් බවට පත්වුවද වැඩබලන පොලිස්පතිවරයකු පත් කිරීමට ජනපතිට කිසිදු නීතිමය බලපෑමක් නොමැති බව ද අදාළ නිල රාජකාරි ඉටු කළ හැකි බව ද මැතිවරණ කොමිෂන් සභාවේ සභාපති ආර් එම් ඒ විමල් රත්නායක මහතා මේ පිළිබඳව කළ විමසීමකදී පැවැසීය ජනාධිපතිවරණයට අදාළ තවත් කරුණු කිහිපයක්ම මෙහිදී කොමිෂන් සභාවේ අවධානයට යොමුවූ බව ද සභාපතිවරයා කියා සිටියේය ජනාධිපතිවරණය ප්රකාශයට පත් කිරීමෙන් අනතුරුව මැතිවරණ කොමිෂන් සභාව රැස්වූ ප්රථම අවස්ථාව මෙය වෙයි රනිල් ධර්මසේන